Paratoi i addoli gyda'n gilydd yn ein hadeiladau | The Presbyterian Church of Wales
Diweddarwyd 26/08/2020
Yr ydym yn cydnabod y cymorth geir gan Cytûn, a maent yn darparu diweddariadau cyson. Mae'r fersiwn ddiweddaraf ar gael drwy hwylio at
http://www.cytun.co.uk/hafan/covid-19-papur-briffio/
i) Mae cyfarfod â'n brodyr a chwiorydd yngNghrist yn ganolog i fywyd Cristnogol ac yn brif fynegiant o'r eglwys fel teulu Duw. Mae ein hanallu i gyfarfod oherwydd y cyfyngiadau angenrheidiol ar gloi wedi bod yn destun tristwch a rhwystredigaeth mawr.
ii) Addoli ar y Sul yw curiad calon bywyd cynulleidfaol. Rydyn ni i gyd eisiau dychwelyd i fwynhau bod gyda'n gilydd eto ym mhresenoldeb Duw i foli, gweddïo a phregethu cyn gynted ag y gallwn. Fodd bynnag, mae yna ystyriaethau sylfaenol sy'n ymwneud yn arbennig â'n gwasanaeth addoli i feddwl amdanynt cyn y gallwn ailddechrau. Pwy fydd ar gael i gymryd rhan ac arwain addoliad a phwy fydd ar gael i ffurfio'r gynulleidfa? A yw ailddechrau addoli cyhoeddus gyda pobl wedi cynnull yn gorfforol yn ddiogel ac yn hyfyw eto? Os na, peidiwch â bod ofn dweud, 'nid dyma'r amser iawn eto i ailddechrau.' Mae arweinyddiaeth yn golygu gwneud y penderfyniadau cywir, hyd yn oed pan fyddant yn anodd.
iii) Roedd y cyfarwyddyd syml i atal yr holl weithgareddau yn symlach i'w ddilyn a'i weithredu nag y bydd y dychweliad graddol i amrywiaeth o fywyd eglwysig. Felly, mae'r cwestiwn o'n parodrwydd i ddechrau ymgynnull eto yn cynnwys llawer o ystyriaethau gofalus ynghylch yr hyn sy'n bosibl, yn gyfrifol ac yn ddymunol gan fod rhai cyfyngiadau yn parhau mewn lle.
iv) Bydd amgylchiadau pob cynulleidfa yn wahanol, a byddant yn dod i amrywiaeth o benderfyniadau ynghylch pa weithgareddau i'w hail-gychwyn a pha mor gyflym. Dylid disgwyl hynny ac mae'n gwbl briodol. Fodd bynnag, bydd y daith tuag at ailddechrau ar gyfer pob cynulleidfa yn cynnwys camau tebyg.
v) Bydd yn ddoeth cymryd peth amser i feddwl am yr hyn yr ydym wedi'i ddysgu yn ystod y cyfnod cloi. Beth yw prif weithgareddau craidd bywyd eglwysig y mae angen i ni eu hailddechrau a'u cynnal? Pa bethau yr ydym wedi'u gwneud erioed sydd nawr yn ymddangos yn llai o flaenoriaeth wrth symud ymlaen? A oes meysydd yr ydym wedi magu hyder ynddynt i wneud pethau'n wahanol neu wneud pethau gwahanol?
vi) Efallai na fydd pawb yn gallu dod yn ôl i weithgareddau eglwysig ar yr un pryd. Efallai y bydd angen i rai grwpiau aros yn gysgodol am gyfnod hirach nag eraill. Peidiwch ag annog y rhai a ddylai aros yn gysgodol i ddychwelyd i'r eglwys, hyd yn oed os yw hynny'n golygu nad yw gweithgareddau, gan gynnwys addoliad cyhoeddus, yn ailddechrau yn eich cynulleidfa mor gyflym ag y byddech yn dymuno. Bydd proffil oedran eich aelodaeth hefyd yn ystyriaeth sylweddol, gyda demograffig hŷn yn cynrychiolicyfeirydd posib y dylid gohirio rhai gweithgareddau a chyfarfod ar gyfer addoli.
vii) Bydd angen i chi hefyd feddwl am y ffordd orau y gallwch chi gyfathrebu bod rhai pethau wedi ailgychwyn ac mae'r adeilad bellach ar agor, i aelodau, y rheini mewn sefydliadau a'r gymuned leol. Gall hyn gynnwys defnyddio gwefannau, cyfryngau cymdeithasol, hysbysfyrddau eglwys, cyswllt ffôn, neu alw heibio gan barchu pellter cymdeithasol i gyflwyno diweddariadau i'ch aelodau yn eu cartrefi.
viii) Pan ddechreuwch ymgynnull eto ar gyfer unrhyw weithgaredd ac addoliad cyhoeddus yn benodol, efallai y bydd angen parhau i wneud rhywfaint o ddarpariaeth ychwanegol, neu amgen, ar gyfer y rhai na allant ddychwelyd ar unwaith. Gall hyn gynnwys rhai o'r ffyrdd rydych chi wedi bod yn rhoi adnoddau i'r gynulleidfa yn ystod y cyfnod cloi, ond bydd yn bwysig peidio â rhoi gormod o alwadau ar aelodau sydd eisoes yn brysur wrth i batrymau arferol bywyd eglwys ddechrau dychwelyd gan y bydd angen adnoddau mewn pobl ag amser i wneud hynny hefyd. Os ydych chi'n cynhyrchu ac yn dosbarthu recordiadau addoli i'r rhai sy'n dal gartref, cofiwch fod peth ymchwil wyddonol yn awgrymu y gall COVID-19 aros yn weithredol ar arwynebau metel a phlastig am hyd at dri diwrnod ac ar bapur neu gardbord am 24 awr. Felly gweithredwch rai mesurau glanweithdra sylfaenol ar gyfer y rhai sy'n dosbarthu deunyddiau.
ix) Byddwch yn ymwybodol bod llawer o aelodau hŷn yn debygol owrthwynebu y syniad o gadw draw o weithgareddau eglwysig mwyach. Efallai eu bod wedi eu colli fwyaf. Meddyliwch sut y byddwch chi'n pwysleisio eu bod yn dilyn cyngor priodol. Fodd bynnag, gall y gwrthwyneb fod yn wir hefyd gyda rhai aelodau'n bryderus ynghylch dychwelyd a dewis cadw draw i ddechrau. Bydd angen doethineb bugeiliol wrth ystyried sut i adeiladu eu hyder yn sensitif ac yn amyneddgar gyda golwg ar ddod yn ôl.
x) Rhaid ei gwneud yn glir na ddylai unrhyw un sy'n arddangos unrhyw un o symptomau COVID-19, neu sydd wedi bod mewn cysylltiad agos ag unrhyw un sydd wedi arddangos symptomau, fynychu gweithgareddau eglwysig o dan unrhyw amgylchiadau. Efallai y bydd rhai o'ch blaenoriaid a deiliaid swyddi mwy agored i niwed yn teimlo dan bwysau i ailafael yn eu dyletswyddau. Byddwch yn ofalus i'w cysgodi rhag y perygl hwnnw yn ogystal âcoronafirws. Peidiwch â gadael i bwysau gael ei roi ar unrhyw un, hyd yn oed os yw'n golygu efallai na fydd pobl allweddol ar gael. Mae hyn yn cynnwys y rhai sydd fel arfer yn agor, yn cau neu'n glanhau'ch adeilad, neu sy'n arwain mewn addoliad.
Rhaid i bob eglwys sy'n dymuno ail-gychwyn addoliad cynulleidfaol yn ein hadeiladau hysbysu'r Henaduriaeth o'u bwriad, a rhoi amlinelliad o pryd y maent yn bwriadu cychwyn a sut y byddant yn darparu ar gyfer hyn, ynghyd ag asesiad risg ar gyfer pob digwyddiad gwahanol wedi'i gwblhau, yn seiliedig ar y templed a gynhwysir ar ddiwedd y ddogfen hon.
Ar ôl cyflwyno'r uchod i'r Henaduriaeth, bydd yr Ysgrifennydd yn ymateb i bob Ysgrifennydd eglwys yn cadarnhau ei fod wedi'i dderbyn a'i ffeilio ar ran yr Enwad.
Mae lleoedd addoli yn chwarae rhan bwysig wrth ddarparu arweinyddiaeth ysbrydol i lawer o unigolion, ac wrth ddod â chymunedau ynghyd. Fodd bynnag, mae eu natur gymunedol hefyd yn eu gwneud yn lleoedd sy'n arbennig o agored i'r risg o ledaenu coronafirws. '
Ni chaniateir canu, na chwarae offerynnau pres neu chwyth, ag eithrio organ bîb.
Gellir cynnal gwasanaethau/digwyddiadau awyr agored i hyd at uchafswm o 30 o bobl.
Dylid cynnal asesiad risg i nodi mannau o risg uchel yn yr adeilad a chamau lliniarol. (Gweler Asesiad Risg ar dudalen 20 o'r ddogfen hon).
Arwyddion a.y.y.b – Mae arwyddion dwyieithog wedi eu dylunio gennym. Cysylltwch â Hedd Morgan ([email protected]) i gael unrhyw help i ddod o hyd i'r cynhyrchion hyn. Gellir eu harchebu yn uniongyrchol drwy gysylltu â Cwmni Boomerang, ar 01239 832014 neu ebostio [email protected] Medrwch weld yr amrywiaeth cyfan o bosteri ayb drwy ddilyn y linc yma yr wythnos nesaf.
Yn Lloegr mae yna gyfyngiad o 30 ar y nifer all fynychu bedydd, priodas neu angladd (oni bai ei fod yn rhan o wasanaeth crefyddol cyhoeddus arall); yng Nghymru fe gyfyngir mynychu priodasau ac angladdau (ond nid gwasanaethau bedydd) i'r sawl a wahoddir, ond fe bennir yr uchafswm gan bob addoldy yn hytrach na thrwy reoliad.
Angladdau: (Lloegr)
Angladdau: (Cymru)
Cyfyngir y rhai sy'n mynychu i'r nifer a bennir gan Weinidog a/neu Blaenoriaid yr eglwys yn dilyn asesiad risg, ag sydd wedi eu gwahodd i'r angladd.
Priodasau (Lloegr)
Priodasau: (Cymru)
Bedydd:
Mwyafrif o 30 o fynychwyr i gynnwys pawb o'r rhai hynny yn y seremoni, gan gynnwys y rhieni, tystion, y Gweinidog a gwesteion. Mae hefyd yn cynnwys unrhyw unigolion sydd heb fod yn gyflogedig gan yr eglwys, a all gynnwys ffotograffwyr, arlwywyr, stiwardiaid ayyb.
Wrth ystyried ail-agor, dylech roi sylw priodol i bwy fydd yn arwain y gwasanaeth, ac i'r gofynion ar y Gweinidog, neu ar eraill fydd yn cael eu gwahodd atoch. Yn achos ein Gweinidogion, mi fydd yr Ofalaeth yn gyfrifol am asesiad risg fydd yn sicrhau nad yw'r Gweinidog yn cael ei (g)osod mewn sefyllfa lle y gall gyfaddawdu iechyd personol, na chyfaddawdu iechyd eraill.
Ar hyn o bryd, ac i'r dyfodol hyd y gwelwn, cymerwch yn ganiataol nad yw ysgwyd llaw cyfeillgar yn briodol wrth i chi groesawu pobl i addoli a gweithgareddau eraill. Os ydych chi'n mynd i gadw gwasanaethau tîm croeso dylent wybod hyn a dilyn arfer da. Ni fydd chwaith yn bosibl dosbarthu copïau caled o daflenni cyhoeddi wrth i bobl gyrraedd na dosbarthu llyfrau emynau, Beiblau neu gylchgronau. Lle nad yw'n bosibl taflunio geiriau ar sgrin, gellir annog aelodau i ddod â'u llyfr emynau a'u Beibl eu hunain gyda nhw neu fynd â chopïau o'r eglwys at eu defnydd personol nes bod yr holl gyfyngiadau wedi'u codi
Dylid symud Beiblau, llyfrau emynau ac adnoddau ail–ddefnyddiadwy a chyhoeddus eraill, e.e. taflenni gwasanaeth neu ddeunydd defosiynol er mwyn peidio â'u defnyddio. Gellir darparu dewisiadau eraill defnydd un tro a bod yr addolwr ei hun yn gofalu ei gymryd oddi yno. Gall unigolion ddod ag eitemau sy'n perthyn iddyn nhw (Beibl, llyfr nodiadau ayyb.) i gynorthwyo addoliad, ond rhaid eu symud oddi yno wedyn.
Gwaherddir gweithgareddau megis chwarae offerynnau chwyth yn ystod addoliad neu ddefosiynau ac wrth ymarfer. Y rheswm am hyn ydy fod posibilrwydd o risg ychwanegol o haint, hyd yn oed os ydy cadw pellter cymdeithasol yn cael ei barchu neu fasgiai wyneb yn cael eu defnyddio. Cewch ond chwarae offerynnau cerdd nad ydyn nhw'n cael eu chwythu i mewn iddynt ag eithrio organ bîb.
Lle bo'n hanfodol i'r addoliad, dylid caniatáu i un person yn unig ganu, a dylid ystyried defnyddio sgriniau gwydr acrylig (plexiglass) ar gyfer y Gweinidog / Arweinydd Addoliad ayyb., gan y byddai hyn yn atal yn bellach trosglwyddo, a gellir glanhau'r sgriniau'n rhwydd.
Anogir eglwysi i sicrhau bod cwpanau a darnau o fara unigol yn cael eu dosbarthu wrth i'r gynulleidfa gyrraedd yr eglwys neu yn cael eu gosod yn y seddau cyn y gwasanaeth. Mae gan rai eglwysi eisoes gwpanau unigol gyda 'soseri' ar eu pennau. Dylai'r rhain gael eu paratoi a'u gorchuddio cyn y gwasanaeth. Ni chaniateir i Weinidogion/Blaenoriaid ddosbarthu'r elfennau yn ystod y gwasanaeth. Gall eglwysi brynu setiau wedi'u rhag bacio o wahanol ffynonellau. Mae'r ddolen isod yn dangos rhai enghreifftiol:
Caniateir Bedydd trochiad, ond ni ddylai unrhyw un sydd ddim yn aelod o deulu yr unigolyn i fod yn y pwll bedyddio gyda'r sawl sy'n cael ei (b)fedyddio. Ni chaniateir bedyddio mwy nag un heb newid y dŵr a glanhau pob arwynebedd.
Nid oes angen i bresenoldeb fod trwy wahoddiad yn unig er y gall trefnwyr ddewis rhoi gweithdrefnau ar waith i reoli presenoldeb. Mae'r trefnydd yn gyfrifol am sicrhau nad eir y tu hwnt i'r cynhwysedd ac efallai y bydd angen droi pobl i ffwrdd i gynnal hyn. Pan fo'r gwasanaeth yn ymwneud â digwyddiad bywyd, fel dathliad priodas, dylai'r trefnydd sicrhau bod presenoldeb trwy wahoddiad. Mae hyn oherwydd bod y digwyddiadau hyn yn aml yn cael eu mynychu gan bobl na fyddent fel arfer yn mynychu addoldai ac y gallai rhagweld niferoedd fod yn anoddach.
Gweithgareddau ar gyfer plant a phobl ifainc
Addoli: O ran y diffiniad o "addoli", dywed y Llywodraeth wrthym nad ydynt am ddiffinio hynny yn gyfreithiol, a'u bod yn ymddiried ymhob cymuned ffydd i ddehongli'r ystyr mewn modd cyfrifol o fewn eu traddodiad eu hunain. Felly, fe ganiateir gweithgareddau plant a gynhelir fel rhan o ddarpariaeth addoli ar gyfer yr eglwys gyfan (hyd yn oed os oes elfen o chwarae a gweithgarwch arall ynghlwm). Fe ganiateir hefyd addoli ar gyfer, neu'n cynnwys, plant (megis Llan Llanast a'i debyg).
Gweithgareddau eraill i blant a phobl ifainc:
Mae'r Rheoliadau yn caniatáu "gofal plant" a "gweithgareddau dan oruchwyliaeth i blant". Dylai'r sawl sydd yn trefnu gweithgarwch o'r fath roi sylw i Ganllawiau priodol Llywodraeth Cymru:
Gofal plant a chynlluniau chwarae wedi eu cofrestru gyda'r Awdurdod Lleol (gan gynnwys gofal plant sydd wedi ei eithrio rhag cofrestru, e.e. am ei fod yn para llai na dwy awr). Cyfrifoldeb darparwr y gofal plant fydd sicrhau cydsyniad yr Awdurdod Lleol i'r trefniadau os ydynt wedi eu rheoleiddio.
Cynlluniau chwarae agored i blant (Er mai "cynlluniau chwarae" y cyfeirir atynt ym mhennawd y canllawiau, o'u darllen fe welir eu bod yn berthnasol i ystod eang o weithgarwch gyda phlant)
Canllaw am waith ieuenctid
Fe welir, o ddilyn y canllawiau am ofal plant, "cynlluniau chwarae agored" a gwaith ieuenctid yn fanwl, y gall y bydd angen gwneud tipyn o ail-drefnu ar gyfleusterau'r ganolfan, ac o bosibl cyfyngu ar ei defnydd gan bobl eraill, er mwyn ail-gychwyn gofal plant yn ddiogel. Mae'n arfer da i eglwysi wrth drefnu diweddaru eu polisi diogelu plant a'u hasesiad risg ar gyfer y sefyllfa bresennol.
Cyfarfodydd Blaenoriaid
Mae cynnal cyfarfod blaenoriaid o fewn addoldy neu ganolfan gymunedol bellach yn bosibl, ond bod yr holl reoliadau uchod yn cael eu dilyn a bod yr asesiad risg lleol yn caniatáu. Lle bo rhai o aelodau'r cyfarfod yn oedrannus a/neu yn dioddef iechyd gwael, dylid cymryd hynny i ystyriaeth ddwys wrth lunio'r asesiad risg.
Addoli mewn adeiladau nad ydynt yn perthyn i'r eglwys
Y sawl sy'n gyfrifol am yr adeilad sy'n gyfrifol am sicrhau cydymffurfiant â'r rheoliadau ac am drefnu asesu'r risg. Dylid, felly, trafod gyda'r awdurdod priodol am sut a phryd y gellid ail-gychwyn addoli.
Cyhoeddodd Llywodraeth Cymru Ganllawiau newydd ar gyfer adeiladau cymunedol ar y 27ain o Awst. Gellir ei gweld yma: https://llyw.cymru/defnyddio-canolfannau-cymunedol-amlbwrpas-yn-ddiogel-covid-19 Mae hyn yn dilyn llacio ar y cyfyngiadau ar y defnydd, o Awst y 7fed 2020. Maent yn cynnwys canllaw cam-wrth-gam ar wneud penderfyniadau ynghylch ail-agor. Sylwch fod y Canllawiau yn gosod y cyfrifoldeb mewn perthynas â Tracio ag Olrhain ar y perchennog, yn ein hachos ni, y Gweinidog a/neu y blaenoriaid, a hwy hefyd fyd yn gyfrifol am sicrhau fod y gweithgarwch yn un a ganiateir. Dylai'r Gweinidog a/neu y blaenoriaid gofnodi unrhyw benderfyniad i ganiatáu gweithgarwch a'r rhesymau dros wneud hynny. Ymhellach, gan fod y gweithgareddau yn cynnwys yr hyn a nodir fel 'addoliad' a 'gwasanaeth' bydd angen bod yn glir sut mae'r digwyddiad yn cyfarfod â'r gofyn hwnnw.
Ag eithrio addoliad a gweddi breifat cyfyngir defnydd i'r canlynol: (nodwn y rhai perthnasol)
(a) cael cynhorthwy meddygol …;
(b) darparu neu gael gofal neu gynhorthwy, gan gynnwys gofal personol perthnasol o fewn ystyr "relevant personal care" ym mharagraff 7(3B) o Atodlen 4 i Ddeddf Diogelu Grwpiau Hyglwyf 2006(26), pan fo'r person sy'n cael y gofal yn berson hyglwyf;
(c) darparu neu gael cynhorthwy brys;
(d) rhoi gwaed;
(e) gweithio neu ddarparu gwasanaethau gwirfoddol neu elusennol;
(ha) mynd i fan addoli;
(i) bodloni rhwymedigaeth gyfreithiol…;
(j) cael gafael ar wasanaethau cyhoeddus neu gael y gwasanaethau hynny,
(ja) cael gafael ar ofal plant neu gymryd rhan mewn gweithgareddau o dan oruchwyliaeth i blant;
(k) mewn perthynas â phlant nad ydynt yn byw yn yr un aelwyd â'u rhieni, neu un o'u rhieni, parhau â threfniadau presennol ar gyfer gweld rhieni a phlant, a chyswllt rhyngddynt, ac at ddibenion y paragraff hwn, mae "rhiant" yn cynnwys person nad yw'n rhiant i'r plentyn, ond sydd â chyfrifoldeb rhiant dros y plentyn neu sydd â gofal drosto;
(o) osgoi anaf neu salwch neu ddianc rhag risg o niwed.
(p) gwneud ymarfer corff gydag eraill, mewn cynulliad o ddim mwy na 30 o bobl, mewn stiwdio ffitrwydd, campfa, pwll nofio, canolfan neu gyfleuster hamdden arall o dan do neu unrhyw fangre agored arall.
Yr ydym yn annog eglwysi i ddilyn cyngor Cytun, sy'n dweud:
Yn benodol, ein dealltwriaeth ni yw na ellir ar hyn o bryd gosod yr adeilad at weithgarwch masnachol (felly ddim yn "wirfoddol neu elusennol" nac yn "wasanaeth cyhoeddus") nad yw yn y rhestr uchod (megis clybiau colli pwysau masnachol nad ydynt yn cynnwys gweithgarwch ymarfer corff), nac at weithgareddau sy'n gwbl gymdeithasol heb elfen o "wasanaeth", neu'n gaeedig i aelodau clwb neu gymdeithas penodol yn unig (ac felly ddim yn "wasanaethau" nac yn "gyhoeddus")
Yr ydym yn credu fod defnydd gan Gylchoedd Meithrin, fel defnyddio'n hadeiladau ar gyfer ein gweithgarwch plant/ieuenctid ein hunain yn rhywbeth y gellir ei ganiatáu.
Bydd angen i eglwysi sy'n rhedeg caffi, siop elusen, neu'n defnyddio eu hadeilad fel man gwaith, naill ai i'w harweinwyr eu hunain neu i berson cyflogedig arall, neu eglwysi sydd ar agor am resymau diwylliannol / treftadaeth ddilyn y canllawiau perthnasol a gyhoeddwyd gan y Llywodraeth. Gellir gweld y dolenni perthnasol i'r gwefannau ar waelod tudalen 19.
Byddwn yn diweddaru'r ddogfen pan ddaw arweiniad pellach mewn perthynas â chyfarfodydd 'cymdeithasol' a llogi ein hadeiladau yn fasnachol.
https://llyw.cymru/canllawiau-i-awdurdodau-lleol-ar-angladdau-covid-19?_ga=2.100124766.1506219056.1598470241-993283970.1580117253
https://llyw.cymru/canllawiau-ar-weinyddu-priodasau-ffurfio-partneriaethau-sifil-coronafeirws?_ga=2.217449430.1982753960.1598435961-1235624680.1598435961
https://llyw.cymru/coronafeirws-cadw-pellter-cymdeithasol?_ga=2.131451983.1506219056.1598470241-993283970.1580117253
https://llyw.cymru/mesurau-diogelu-mewn-lleoliadau-gofal-plant-cadw-gofal-plant-yn-ddiogel
https://llyw.cymru/diogelu-staff-phlant-rhag-y-coronafeirws-mewn-cynlluniau-chwarae-darparwyr-gwaith-chwarae-mynediad
https://llyw.cymru/canllawiau-gwasanaethau-gwaith-ieuenctid-coronafeirws?_ga=2.193391725.1982753960.1598435961-1235624680.1598435961
https://llyw.cymru/defnyddio-canolfannau-cymunedol-amlbwrpas-yn-ddiogel-covid-19?_ga=2.181051041.763316456.1598609136-1235624680.1598435961
https://llyw.cymru/busnesau-twristiaeth-lletygarwch-canllawiau-i-ailagor-yn-raddol?_ga=2.194049060.883469691.1598610207-1235624680.1598435961
https://llyw.cymru/manwerthwyr-canllawiau-coronafeirws?_ga=2.227465236.883469691.1598610207-1235624680.1598435961
https://llyw.cymru/diogelu-cymru-yn-y-gwaith?_ga=2.227465236.883469691.1598610207-1235624680.1598435961
https://llyw.cymru/cyrchfannau-lleoliadau-diwylliant-threftadaeth-canllawiau-ar-gyfer-dychwelyd-yn-raddol-0?_ga=2.165033782.883469691.1598610207-1235624680.1598435961